จ่อชง สมุดปกขาว ว่าที่รัฐบาลใหม่ ส.อ.ท.ดึง5พรรคใหญ่โชว์วิสัยทัศน์
หนุนเอกชนขับเคลื่อนเศรษฐกิจ,นายสุพันธุ์ มงคลสุธี ประธานสภาอุตสาหกรรมแห่งประเทศไทย (ส.อ.ท.) เปิดเผยว่า ในวันที่ 18 มี.ค.ที่จะถึงในการประชุมสมาชิกสภาอุตสาหกรรมแห่งประเทศไทยประจำปี 62 เตรียมเชิญหัวหน้าพรรคการเมือง หรือหัวหน้าทีมเศรษฐกิจพรรคการเมืองใหญ่ที่คาดว่ามีบทบาทสำคัญการกำหนดนโยบายในการจัดตั้งรัฐบาลหลังเลือกตั้งมาแสดงวิสัยทัศน์นโยบายพรรคการเมืองในการขับเคลื่อนเศรษฐกิจประเทศ, ส่งเสริมภาคอุตสาหกรรม, นโยบายส่งเสริมผู้ประกอบการเอสเอ็มอีข้างหน้าเป็นอย่างไร และระหว่างนี้ ส.อ.ท.เตรียมจัดทำสมุดปกขาว หรือไวท์ เปเปอร์ เพื่อเสนอแนะสิ่งที่ภาคเอกชนต้องการให้รัฐบาลสนับสนุนทั้งภาคอุตสาหกรรมขนาดใหญ่ และภาคเอสเอ็มอี รวมทั้งการอำนวยความสะดวกในการดำเนินธุรกิจช่วยให้การจัดอันดับความยาก-ง่ายในการทำธุรกิจของไทยปรับตัวดีขึ้น,ระหว่างนี้ ส.อ.ท.เตรียมประชุมระดมสมองผู้ประกอบการทุกอุตสาหกรรมว่า ต้องการให้รัฐบาลสนับสนุนการดำเนินธุรกิจอย่างไรบ้าง เพื่อให้ทันกับการเปลี่ยนแปลงโลกที่เปลี่ยนอย่างรวดเร็ว แล้วจัดทำเป็นสมุดปกขาวเพื่อส่งไปให้ทุกพรรคการเมืองได้พิจารณา และจะเลือกพรรคการเมืองขนาดใหญ่มาแสดงวิสัยทัศน์,ผู้สื่อข่าวรายงานว่า ครั้งนี้ถือเป็นครั้งแรกที่ ส.อ.ท.ได้เชิญพรรคการเมืองมาแสดงวิสัยทัศน์ให้สมาชิกรับทราบ เนื่องจาก ส.อ.ท.มองว่า นโยบายภาครัฐมีส่วนสำคัญในการส่งเสริมภาคอุตสาหกรรม ซึ่ง ส.อ.ท.มีสมาชิกกว่า 12,000 บริษัท มีผลต่อภาคเศรษฐกิจไม่ต่ำกว่า 60% ต่อสัดส่วนผลิตภัณฑ์มวลรวมภายในประเทศ (จีดีพี)
นายสุพันธุ์ มงคลสุธี ประธานสภาอุตสาหกรรมแห่งประเทศไทย (ส.อ.ท.) เปิดเผยว่า ในวันที่ 18 มี.ค.ที่จะถึงในการประชุมสมาชิกสภาอุตสาหกรรมแห่งประเทศไทยประจำปี 62
สภาอุตสาหกรรมแห่งประเทศไทย,สมุดปกขาว,พรรคการเมือง,โชว์วิสัยทัศน์,สุพันธุ์ มงคลสุธี